Fluxus

Dr **Fluxus** (lat. flux/fluere = fliessend, vergänglig) isch e Kunstrichdig, wo in de 60er Joor vom 20.&nbsp;Joorhundert seer bekannt gsi isch und isch vo naamhafte Awangardekünstler wie sine Gründer George Maciunas und Nam June Paik und vom Bazon Brock, John Cage, George Brecht, Mary Bauermeister, Wolf Vostell, Arthur Køpcke, Benjamin Patterson, Emmett Williams, Dick Higgins, Ludwig Gosewitz, Alison Knowles, Yoko Ono, Robin Page, Tomas Schmit, Ben Vautier, Robert Filliou, Joseph Beuys und Charlotte Moorman wääsentlig brägt worde. Noch em Dadaismus isch dr Fluxus dr zwäiti elementaari Aagriff uf s Kunstwärk gsi, wo im häärkömmlige Sinn negiert worden isch und as bürgerliger Fetisch gulte het. Was zelt het, isch die schöpferischi Idee gsi.

Tüpisch für e Fluxus isch die künstlerischi Diräkthäit in jedem Medium. So beschribt d Fluxuspublikazioon „How We Met: Or A Microdemystification”, wie die äinzelne Künstler sich s erste Mol drofe häi. D Beschriibig isch gliichzitig d Umsetzig vom ene fluxustüpische Konzept vom George Brecht für die 16. Usgoob vom Magazin AQ us em AQ-Verlag und e kunsthistorischi Sälbstdefinizioon. S Magazin bestoot us Aagoobe und Materiaalie zu de erste Dräffe zwüsche AY-O, Ben Vautier, George Brecht, Robert Filliou, Dick Higgins, Joe Jones, George Maciunas, Takako Saito, Mieko Shiomi, Daniel Spoerri, Robert Watts, Emmett Williams, erwäänt aber au Begeegnige mit vile andere bekannte Künstler und Musiker im Umkräis vom Fluxus.
## Liddratuur
* René Block, Gabriele Knapstein (Konzept): *Eine lange Geschichte mit vielen Knoten. Fluxus in Deutschland. 1962–1994.* Institut für Auslandsbeziehungen, Stuttgart 1995.
* Kurt Holl (Hrsg.), Claudia Glunz (Hrsg.): *1968 am Rhein – Satisfaction und Ruhender Verkehr*. Schmidt von Schwind, Köln 1998, ISBN 3-932050-11-8.
* Karsten Arnold (Autor), Günter Herzog et al.: sediment. Mitteilungen zur Geschichte des Kunsthandels / Wolf Vostell. auf Straßen und Plätzen durch die Galerien: Mitteilungen zur Geschichte des Kunsthandels ZADIK: HEFT 14/2007. Verlag für Moderne Kunst, Nürnberg 2007, ISBN 978-3-939738-61-9. 
* Susanne Anna (Hrsg.): *Joseph Beuys, Düsseldorf*, Hatje Cantz, Ostfildern 2008, ISBN 978-3-7757-1992-6.

## Audio
* *Experimentelles Theater – Fluxus – Happening – Performance*. Sony BMG, 2004, ASIN B0001D0MZY

## Film
* *Fluxus*. VHS mit 41 originaale Fluxusfilm vom Paik, Ono, Vostell, Sharits u.&nbsp;a. und eme 32sitige Büechli (ängl./frz.) über Fluxfilm vo dr Maeva Aubert, mä cha s  überchoo: https://web.archive.org/web/20110718094954/http://www.re-voir.com/html/fluxus.htm
* Staatliche Museen zu Berlin (Hrsg.):  Joseph Beuys: *Eurasienstab*, Berlin 2005; mit DVD (Steidl Verlag) ISBN 3-86521-194-1.
* *neoFLuX* – Widerufnaam und Versetzig vom Fluxus – 17 neoFLuX-Film

## Weblingg
* FLUXUS (1962–1978)
* Thomas Dreher: "Après John Cage": Zeit in der Kunst der sechziger Jahre - von Fluxus-Events zu interaktiven Multi-Monitor-Installationen (PDF-Datei; 3,37&nbsp;MB)
* Thomas Dreher: John Cage und Fluxus (PDF-Datei; 1,92&nbsp;MB)
* The Fluxus Performance
* Fluxus und Neue Musik
* Museum Vostell Malpartida
* Fluxus+ Museum Potsdam
* 1962-2012 Fluxus-Jubiläum 50 Jahre Fluxus
*art-magazin über Fluxus-Zentrum
*Fluxus Feier im Funkhaus mit Audio Datei

## Fuessnoote